# Partit Pirata Txec

El Partit Pirata Txec (en txec: Česká pirátská strana), coneguts habitualment com a Pirates (Piráti) és un partit polític liberal progressista de Txèquia, enfocat en la transparència, la democràcia directa i els drets civils.

## Història

El partit es va formar al 2009 a partir d'un moviment grassroot estudiantil que feia campanya per a la neutralitat de la xarxa, en defensa dels drets digitals, d'accés a Internet i la llibertat d'informació, inspirats en el moviment pirata internacional que estava en ple creixement. Tanmateix, aviat el partit desenvoluparia el seu programa en altres afers, com la transparència, la democràcia directa i els drets civils.
A les eleccions legislatives de 2010 i 2013, el partit es mantindria fora de la Cambra de Diputats amb prop de l'1 i el 2.6% dels vots respectivament. A les eleccions de 2017, en canvi, el partit incrementaria enormement el seu suport electoral fins al 10.79%, obtenint 22 diputats, sent el tercer partit al Parlament. Posteriorment, al 2018 el partit aconseguiria la segona posició a les eleccions locals de Praga, formant un govern de coalició liderat per l'alcalde pirata Zdeněk Hřib. A les eleccions europees de 2019, obtindrien dos eurodiputats que s'integrarien al grup dels Verds/ALE.
Per a les eleccions legislatives de 2021, el partit formaria la coalició Pirates i Batlles amb Batlles i Independents, que obtindrien plegats el 15.62% i 37 escons, dels quals només 4 serien membres del Partit Pirata, reduint considerablement la seva presència a la Cambra. Tanmateix, participarien fins al 2024 en el govern de coalició amb Junts, amb tres Ministeris en el cabinet de Petr Fiala: Ivan Bartoš com a ministre de Desenvolupament Regional i Digitalització, Jan Lipavský com a ministre d'Afers Exteriors i Michal Šalomoun com a Ministre de Legislació.
El setembre de 2024, els Pirates van abandonar la coalició de govern després que Fiala destituís Bartoš a causa dels problemes amb un nou sistema digital per emetre permisos de construcció. No obstant, Lipavský va abandonar el partit per quedar-se com a ministre d'Afers Exteriors.

## Resultats electorals
#### Cambra de diputats

| Any | Líder | Vots | % | Escons | ± | Pos. | Govern |
| 2010 | Ivan Bartoš | 42,323 | 0.8 | 0 / 200 | Nou | 11è | Extraparlamentari |
| 2013 | Ivan Bartoš | 132,417 | 2.66 | 0 / 200 | = | 9è | Extraparlamentari |
| 2017 | Ivan Bartoš | 546,393 | 10.79 | 22 / 200 | 22 | 3r | Oposició |
| 2021 | Ivan Bartoš | Coalició amb STAN | Coalició amb STAN | 4 / 200 | 18 | 7è | Coalició (2021–24) |
| 2021 | Ivan Bartoš | Coalició amb STAN | Coalició amb STAN | 4 / 200 | 18 | 7è | Oposició (2024–) |

#### Senat

| Any | Candidats | 1a volta | 1a volta | 1a volta | 1a volta | 2a volta | 2a volta | 2a volta | Escons | Total | Notes |
| Any | Candidats | Vots | % | 2a volta | Pos. | Vots | % | Pos. | Escons | Total | Notes |
| 2010 | 1 | 1,131 | 0.02 | 0 / 27 | 17è | | | | 0 / 27 | 0 / 81 | |
| 2012 | 3 | 7,947 | 0.81 | 1 / 27 | 15è | 11,807 | 2.30 | 6è | 1 / 27 | 1 / 81 | |
| 2014 | 4 | 5,454 | 0.53 | 0 / 27 | 19è | | | | 0 / 27 | 1 / 81 | |
| 2016 | 4 | 7,352 | 0.83 | 2 / 27 | 17è | | | | 0 / 27 | 1 / 81 | |
| 2018 | 12 | 63,132 | 5.80 | 3 / 27 | 8è | 18,048 | 4.31 | 9è | 1 / 27 | 1 / 81 | |
| 2020 | 13 | 36,717 | 3.69 | 3 / 27 | 6è | 18,804 | 4.61 | 7è | 1 / 27 | 2 / 81 | |
| 2022 | 8 | 28,302 | 2.54 | 0 / 27 | 9è | | | | 0 / 27 | 2 / 81 | |
| 2024 | 5 | 21,107 | 2.66 | 0 / 27 | 8è | | | | 0 / 27 | 1 / 81 | |

### Eleccions locals

| Any | Vots | % | Pos. | Escons |
| 2010 | 189,360 | 0.21 | | 3 / 62.178 |
| 2014 | 1,321,908 | 1.23 | 10è | 21 / 62.300 |
| 2018 | 8,410,203 | 7.5% | 3r | 262 / 61.892 |
| 2022 | 7,107,001 | 6.62% | 3r | 279 / 61.780 |

### Parlament Europeu

| Any | Líder | Vots | % | Escons | +/− | Grup |
| 2014 | Ivan Bartoš | 72,514 | 4.78 (#8) | 0 / 21 | Nou | − |
| 2019 | Marcel Kolaja | 330,844 | 13.95 (#3) | 3 / 21 | 3 | Verds/ALE |
| 2024 | Marcel Kolaja | 184,091 | 6.20 (#6) | 1 / 21 | 2 | Verds/ALE |

## Referències

* ↑ «Poslanecký klub České pirátské strany». [Consulta: 28 gener 2025].
* ↑ «Total voting results | volby.cz», 01-12-2015. [Consulta: 28 gener 2025].
* ↑ «Czech election: Billionaire Babis wins by large margin» (en anglès). BBC News, 21-10-2017.
* ↑ ČTK. «Nová pražská koalice plánuje personální změny v městských firmách. Skoncujeme se systémem politických trafik, slibují piráti» (en txec), 26-10-2018. [Consulta: 28 gener 2025].
* ↑ «Jmenné seznamy | volby.cz». [Consulta: 28 gener 2025].
* ↑ «Jmenné seznamy | volby.cz». [Consulta: 28 gener 2025].
* ↑ «Piráti míří k evropským zeleným» (en txec). Týdeník Respekt. Arxivat de l'original el 2024-02-22.
* ↑ «Lídrem koalice Pirátů a STAN má být Ivan Bartoš» (en txec). [Consulta: 28 gener 2025].
* ↑ «Piráti půjdou do vlády. Krok schválilo přes osmdesát procent členů strany» (en txec), 15-11-2021. [Consulta: 28 gener 2025].
* ↑ «Czech government undergoes a reshuffle after a party leaves but retains a majority in Parliament» (en anglès), 08-10-2024. [Consulta: 28 gener 2025].